Ubuntu Studio ble tidligere installert gjennom et tekstgrensesnitt. Fra og med 12.04 Precise Pangolin blir Ubuntu studio distribuert i form av en ISO-fil som Live-dvd, på samme måte som Ubuntu. Dette innebærer bl.a. at systemet kan startes direkte fra platen og prøves før installasjon, som gjøres med et grafisk brukergrensesnitt. Distribusjonen er for stor til å passe på CD, og blir derfor vanligvis installert fra en DVD eller fra en Minnepenn.